คุณแม่ดีใจ
สองรองผู้อำนวยการธนาคารออมสินคนใหม่ อิสระ วงศ์รุ่ง และ วิทัย รัตนากร ถือโอกาสออกงานแรกในบ้านใหม่ที่งานมันนี่เอ็กซ์โป เมื่อวานนี้
8 พ.ค. 2558

สองรองผู้อำนวยการธนาคารออมสินคนใหม่ อิสระ วงศ์รุ่ง และ วิทัย รัตนากร ถือโอกาสออกงานแรกในบ้านใหม่ที่งานมันนี่เอ็กซ์โป เมื่อวานนี้
แต่ไม่มีใครรู้จักรองผู้อำนวยการคนใหม่สักเท่าไหร่ รองฯ อิสระ นั้นลูกค้า รายย่อยและสื่อยังพอคุ้นหน้า แต่รองฯ วิทัย ไม่มีสื่อคนไหนรู้จัก เลยเดินเฉิบๆ ในงานได้โดยไร้นกน้อยในไร่ส้มรบกวน
ใครจะรู้ว่าที่วิทัยเข้าทำงานที่ธนาคารออมสิน คนที่ดีใจที่สุดคือคุณแม่สิริลักษณ์ รัตนากร อดีตกรรมการผู้จัดการตลาดหลักทรัพย์ แต่เคยทำงานเป็นผู้บริหารของธนาคารออมสิน ซึ่งตอนนั้นวิทัยยังเรียนชั้นมัธยม ต้องมาขึ้นรถกลับบ้านกับคุณแม่ทุกเย็น จึงวิ่งเล่นอยู่ที่อาคารเก่าที่ทำการสำนักงานใหญ่ของธนาคารออมสินมาหลายปี
การมาทำงานที่นี่จึงเหมือนกลับมาที่เก่าที่คุ้นเคย คุณแม่ก็ดีใจที่ลูกชายได้เข้ามาช่วยพัฒนาธนาคารแบงก์รัฐแห่งนี้ให้ดียิ่งขึ้น